Tak for input. Jeg går og tygger lidt på det, så må vi se hvad jeg finder på.
Jeg hiver lige denne gamle tråd ud af mølposen, for nu er det blevet ganske aktuelt at jeg har fået tilbudt at købe kræet hjem igen. Kan ligesom fornemme at folk ikke mener det er rimeligt at jeg tilbyder mindre end jeg selv fik for den for snart fem år siden. Så jeg vender den lige en gang og spørger nu: Hvad er en seks år gammel hoppe på ca. 90 cm værd? Hun er stadigvæk hverken redet, kørt eller blevet kåret. Hun har blåt pas, er palominofarvet og kan kåres i F2 i PSA. Hvis hun holder målet, vil hun kunne kåres til hovedstambogen i Miniatureforeningen. Hvad er rimeligt at give for sådan en?
Jeg synes godt du kan byde under hvad de gav. Priserne et jo slet ikke som de var for 5år siden.... De er faktisk halveret... Og så er jeg helt enig med 
Der er altså stor stor forskel på en toptunet smart plag med alle muligheder åbne og en 6 år gammel matroneagtig utrænet og ukåret hoppe. Bortset fra at priserne generelt er faldet, så vil jeg mene at den så om så er faldet i værdi. Jeg tror ikke du skal langt over 6-7000 for at købe den hoppe tilbage - hvis du endda skal så langt op? /Lene
Hvis du bliver tilbudt at købe den tilbage, så er det vel rimeligt nok at du ikke giver samme pris som de gav for 5 år siden... Hvad der er fairpris - det er svært. -Farven trækker op -Ikke fuld stamtavle trækker lidt ned -Alderen er der ikke noget at sætte finger på, dog er det jo sværer at få en 6 års foldhest i form end en 3 års. Det ville jeg da mene:) -Og så bygning, benstilling osv. betyder jo meget ved de små, men det ved du jo alt om:) -Billeder ville nok gøre det lidt lettere at vurdere:) Det er nok det jeg vil vurdere prisen ud fra. Det sidste jeg ville overveje meget er: Køber du den tilbage fordi det er en hest, som vil kunne give dit avlsprogram noget,fordi du føler du bør tage den tilbage, eller... Det er jo træls at stå med en hest, som du ikke vil bruge til avl eller show. Håber du kan bruge det til lidt... KH Simone
Markedsprisen (gældende og nutidig) er da fair. I mine købskontrakter står der altid at gamle ejer kan købe hesten tilbage til markedsprisen og det er uanset om den er steget eller faldet i værdi. Jeg ville godt nok synes det var unfair at skulle give samme pris for en evt. skadet hyggehest, hvis jeg 3 år forinden havde solgt en rask ridehest  . Hvad sådan en dame skal koste har jeg ingen forstand på, men held og lykke med det  .
Når man køber føl / plag, køber man også nogle forventninger og drømme. Og det betaler man for. At tiden så viser at formattet ikke helt slår til, ja så må prisen og så blive en anden. Hvis du skal have den kåret ligger der et stort stykke arbejde foran dig, for at få den i "udstillings" form. Hvis det var mig så ville jeg kigge på markedsprisen og byde derefter. Uanset hvad de selv gav for den for 5 år siden.
hvorfor lade du ikke dem give en pris også tage den derfra? man kan jo altid prutte lidt om den, hvis det er..
I dag har jeg snakket med sælger og er blevet enige om en pris som vistnok er mest favorabel for mig. Jeg skal give mindre end 1/3 af det jeg fik for den i sin tid, men de ville allerhelst at den kom hjem til mig igen. Så jeg kan ikke være andet end rigtig, rigtig glad. Jeg køber den hjem fordi det er det jeg føler er helt rigtigt. Jeg har tit fortrudt salget dengang, og "manglet" hende herhjemme. Dybt sentimentalt, men sådan er jeg altså bare..... Jeg håber at få hende kåret i år og måske vist på et dyrskue. Og så har jeg en drøm om at lave en hoppesamling med hende her den nyindkøbte, hendes to helsøstre og deres mor, alle fire palominoer. Om hun skal bruges til avl vil hendes kåringsresultat vise, men hvis hun slægter sin ét år yngre søster på, så kan hun godt få en karriere som avlshoppe. Og ellers kunne jeg jo tage mig sammen og få dem tilkørt. Et tospand med to små gyldne muler kan være et kønt syn....   Sådan så hun ud den dag hun rejste hjemmefra, lige blevet ét år.   Hende her er søsteren som er blevet hjemme. Den anden har jeg ikke set i et par år, bare jeg nu ikke bliver skuffet....
Lige mine ord, nærmest ordret  Mvh. Karina